**Rámcová dohoda**

**o združenej dodávke elektriny**

**č. (*doplní verejný obstarávateľ*)**

uzavretá podľa § 99 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), podľa § 409 a nasl. zákona č. 513/1991 Zb. Obchodného zákonníka v znení  neskorších predpisov, podľa zákona č. 251/2012 Z. z. o energetike a o zmene niektorých zákonov v znení neskorších predpisov a podľa vyhlášky Úradu pre reguláciu sieťových odvetví č. 24/2013 Z. z., ktorým sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov.

(ďalej len „rámcová dohoda“ alebo „RD“)

 **ÚČASTNÍCI DOHODY**

**Odberateľ:**

Názov: Ministerstvo práce, sociálnych vecí a rodiny Slovenskej republiky

Sídlo: Špitálska 4,6,8, 816 43 Bratislava

Zastúpený: Ing. Peter Kostolný, generálnytajomník služobného úradu

IČO: 00681156

DIČ: 2020796338

Bankové spojenie: Štátna pokladnica

Číslo účtu: SK34 8180 0000 0070 0058 7245

Tel: +421 22046 1114

Fax: +421 22046 10z1

(ďalej len „Odberateľ“)

**Dodávateľ:**

Názov:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN účtu:

Tel.:

E-mail:

Registrácia:

(ďalej len „Dodávateľ“)

(Odberateľ a Dodávateľ spolu tiež ako „Účastníci dohody“)

**Článok 1**

**ÚVODNÉ USTANOVENIA**

* 1. Odberateľ uskutočnil verejné obstarávanie (ďalej len ako „VO“) s názvom predmetu zákazky **„Dodávka elektrickej energie pre rezort MPSVR SR na rok 2025“** prostredníctvom Centrálnej obstarávacej organizácie (ďalej len ako „COO“) v súlade s § 15 ZVO na základe dohody uzavretej medzi MV SR, ako COO, a MPSVR SR zverejnenej v CRZ dňa 13.09.2024 a účinnej od 14.09.2024.
	2. VO bolo realizované podľa ZVO prostredníctvom zriadeného nadlimitného dynamického nákupného systému s názvom predmetu zákazky „Zabezpečenie nákupu, dodávky a distribúcie elektriny a plynu DNS“ (ďalej len ako „DNS“), ktorý bol vyhlásený zverejnením oznámenia o vyhlásení verejného obstarávania v Úradnom vestníku EÚ dňa 11.10.2021 pod značkou 2021/S 201-522378 a Vestníku verejného obstarávania č. 234/2021 dňa 18.10.2021 pod značkou 47144 - MUT.
	3. Súčasťou dokumentácie k VO bol opis predmetu zákazky, ktorý tvorí Prílohu č. 1 tejto rámcovej dohody označenú ako Špecifikácia poskytovaného plnenia (ďalej len ako „Príloha č. 1“).
	4. Verejné obstarávanie realizoval Odberateľ v súlade s oznámením o vyhlásení verejného obstarávania a v súlade so súťažnými podkladmi aj pre tretie osoby, iných verejných obstarávateľov, ktorí sú špecifikovaní v bode 1.1 súťažných podkladov k zriadenému DNS.

**Článok 2**

**DEFINÍCIA POJMOV**

* 1. Na účely tejto rámcovej dohody majú odborné pojmy a terminológia význam totožný s definíciou týchto pojmov uvedenou v zákone č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike"), v zákone č. 250/2012 Z. z. o regulácii v sieťových odvetviach a o zmene a doplnení niektorých zákonov, vo vyhláške Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom, v príslušných výnosoch a rozhodnutiach Úradu pre reguláciu sieťových odvetví SR (ďalej len „ÚRSO“) a v ostatných súvisiacich všeobecne záväzných právnych predpisoch vzťahujúcich sa na dodávku elektriny energie, pokiaľ nie je v tejto rámcovej dohode uvedené inak.
	2. Pre účely tejto rámcovej dohody sa rozumie pod pojmom:
1. **prevádzkovateľ distribučnej sústavy** (ďalej len „PDS") osoba, ktorá má povolenie a distribúciu elektriny na časti vymedzeného územia, na ktorom sa nachádzajú odberné miesta odberateľa a pristupujúcich odberateľov k distribučnej sústave ktorých odberné miesta sú pripojené,
2. **prevádzkový poriadok PDS** dokument vydaný PDS a ktorý po schválení zo strany ÚRSO určuje podmienky distribúcie elektriny a poskytovania súvisiacich sieťových služieb do odberného miesta odberateľa a pristupujúcich odberateľov. Prevádzkový poriadok PDS je záväzný pre všetkých účastníkov trhu s elektrinou,
3. **technické podmienky prístupu a pripojenia do sústavy príslušného PDS** (ďalej len „Technické podmienky") dokument vydaný PDS, ktorým sa ustanovujú podrobnosti o rozsahu technických podmienok prístupu a pripojenia do sústavy a pravidlá prevádzkovania sústavy,
4. **súčasťou** dodávky elektriny na základe tejto rámcovej dohody sa rozumie aj prevzatie **zodpovednosti za odchýlku** so zabezpečením distribučných služieb pre vybrané objekty podľa prílohy č. 3 a prílohy č. 4 tejto rámcovej dohody v kvalite garantovanej technickými podmienkami prevádzkovateľa distribučnej sústavy, ktoré bude odberateľovi a pristupujúcim odberateľom dodávateľ poskytovať po dobu platnosti a účinnosti tejto rámcovej dohody na základe rámcovej dohody a zmluvy, ktorú uzatvoria na základe tejto rámcovej dohody dodávateľ a odberateľ, resp. dodávateľ a pristupujúci odberatelia,
5. **Pristupujúci odberateľ,** odberateľ, ktorý podľa článku 4 tejto rámcovej dohody počas doby jej trvania pristúpi k tejto rámcovej dohode, a to formou uzavretia **Dohody o pristúpení k tejto rámcovej dohode** (ďalej len „Dohoda o pristúpení“) s Dodávateľom. Vzor Dohody o pristúpení je uvedený v prílohe č. 2 tejto rámcovej dohody. Zoznam možných pristupujúcich odberateľov je uvedený v prílohe č. 4 tejto rámcovej dohody (Odberateľ a pristupujúci odberatelia ďalej spolu aj ako „Odberatelia“),
6. **zmluva o združenej dodávke elektriny,** zmluva uzavretá s Odberateľom alebo pristupujúcim odberateľom podľa článku 4 tejto rámcovej dohody, na základe ktorej bude Dodávateľ dodávať elektrinu Odberateľovi a pristupujúcim odberateľom (ďalej len „zmluva o združenej dodávke elektriny“) a zabezpečí distribučné služby,
7. **odberné miesto,** miesto odberu elektriny špecifikované v prílohe č. 1 zmlúv o združenej dodávke elektriny, ktoré budú uzavreté na základe tejto rámcovej dohody s Odberateľom a pristupujúcimi odberateľmi, vybavené určeným meradlom spotreby elektriny podľa všeobecne záväzného právneho predpisu.

**Článok 3**

**PREDMET RÁMCOVEJ DOHODY**

* 1. Predmetom tejto rámcovej dohody je:
1. záväzok Dodávateľa po dobu platnosti a účinnosti tejto rámcovej dohody dodávať Odberateľom elektrinu (ďalej len „dodávky elektriny“) a distribučné služby, t. j. poskytovať systémové služby a ostatné služby spojené s použitím sústavy a distribúciou elektriny, vrátane prevzatia zodpovednosti za odchýlku (ďalej len „distribučné služby“), a to za podmienok dohodnutých v tejto rámcovej dohode, prílohe č. 1 tejto rámcovej dohody a príslušných zmluvách o združenej dodávke elektriny, ako aj v súlade s ostatnými súvisiacimi právnymi predpismi,
2. záväzok Odberateľov uhrádzať Dodávateľovi cenu za včas a riadne dodanú elektrinu a poskytnuté distribučné služby za podmienok dohodnutých v tejto rámcovej dohode a príslušných zmluvách o združenej dodávke elektriny.

**Článok 4**

**PRISTÚPENIE K RÁMCOVEJ DOHODE**

* 1. Podmienkou účinného pristúpenia Pristupujúcich odberateľov uvedených v prílohe č. 4 tejto rámcovej dohody je riadne uzatvorenie Dohody o pristúpení k Rámcovej dohode príslušného Pristupujúceho odberateľa s Dodávateľom. Pristupujúci odberatelia uvedení v prílohe č. 4 tejto rámcovej dohody sú povinní pristúpiť k tejto rámcovej dohode spôsobom a v lehotách podľa bodu 4.2 tohto článku. Vzor dohody o pristúpení tvorí prílohu č. 2 tejto rámcovej dohody.
	2. Dodávateľ sa zaväzuje doručiť Pristupujúcim odberateľom uvedeným v prílohe č. 4 tejto rámcovej dohody potrebný počet ním podpísaných vyhotovení Dohody o pristúpení, a to najneskôr v lehote do 5 pracovných dní odo dňa nadobudnutia platnosti tejto rámcovej dohody. Pristupujúci odberatelia sú povinní dve vyhotovenia nimi podpísaných Dohôd o pristúpení doručiť Dodávateľovi, a to v lehote najneskôr 5 pracovných dní odo dňa ich doručenia Dodávateľom Pristupujúcim odberateľom a uzavretú Dohodu o pristúpení bezodkladne zverejniť v centrálnom registri zmlúv vedenom Úradom vlády SR.
	3. Na Pristupujúceho odberateľa sa vzťahujú všetky práva a povinnosti Odberateľa vyplývajúce z tejto rámcovej dohody, okrem tých, ktoré patria výlučne Odberateľovi.
	4. Výlučne Odberateľ je oprávnený v zmysle článku 13 tejto rámcovej dohody ukončiť zmluvný vzťah pred uplynutím jeho doby, t.j. skončenie rámcovej dohody písomnou dohodou zmluvných strán, výpoveďou a odstúpením od tejto rámcovej dohody je výlučným právom odberateľa.
	5. Dodávateľ súhlasí a Pristupujúci odberatelia berú na vedomie skutočnosť, že v prípade skončenia tejto rámcovej dohody pred uplynutím doby na ktorú je uzavretá, na základe úkonu Odberateľa v zmysle článku 13 tejto rámcovej dohody, skončí jej platnosť vo vzťahu ku všetkým účastníkom dohody, t.j. aj vo vzťahu ku všetkým odberateľom, ktorí k rámcovej dohode pristúpili.
	6. Odberateľ je povinný skutočnosť, že táto rámcová dohoda bude ukončená pred uplynutím doby, na ktorú je uzavretá, oznámiť všetkým pristupujúcim odberateľom, a to vrátane okamihu a spôsobu zániku tejto rámcovej dohody a v dostatočnom časovom predstihu pred jej ukončením.
	7. Odberateľ a jednotliví Pristupujúci odberatelia zodpovedajú samostatne a oddelene za povinnosti a záväzky, ktoré im vyplývajú z tejto rámcovej dohody, dohody o pristúpení a zmluvy o združenej dodávke elektriny, ktoré samostatne uzatvorili s dodávateľom to znamená, že nezodpovedajú spoločne a nerozdielne.

**Článok 5**

**Spôsob uzatvárania a ukončenia účinnosti zmlúv**

**o ZDRUŽENEJ dodávke ELEKTRINY**

* 1. Dodávateľ sa zaväzuje dodávať elektrinu a zabezpečiť distribučné služby Odberateľom na základe zmlúv o združenej dodávke elektriny, ktoré uzatvoria na základe tejto rámcovej dohody Dodávateľ s Odberateľom, resp. Dodávateľ s Pristupujúci odberateľmi, s ktorými uzavrel Dohodu o pristúpení podľa článku 4 tejto rámcovej dohody. Vzor Zmluvy o združenej dodávke elektriny je prílohou č. 3 tejto rámcovej dohody a Účastníci dohody sa zaväzujú použiť tento vzor, ktorého ustanovenia sú pre nich záväzné.
	2. Účastníci dohody sa dohodli, že každá zmluva o združenej dodávke elektriny uzatvorená na základe tejto rámcovej dohody, bude účinná len po dobu trvania tejto rámcovej dohody podľa článku 13 tejto rámcovej dohody.
	3. Dodávateľ sa zaväzuje doručiť v lehote podľa článku 4 bodu 4.2 tejto rámcovej dohody Odberateľovi a Pristupujúcim odberateľom uvedeným v prílohe č. 4 tejto rámcovej dohody spolu s Dohodou o pristúpení podľa článku 4 bod 4.2 aj potrebný počet ním podpísaných vyhotovení zmluvy o združenej dodávke elektriny. Odberateľ a Pristupujúci odberatelia sú povinní dve vyhotovenia nimi podpísaných zmlúv o združenej dodávke elektriny doručiť dodávateľovi, to v lehote najneskôr do 5 pracovných dní odo dňa ich doručenia a uzavretú zmluvu o združenej dodávke elektriny zverejniť v centrálnom registri zmlúv vedenom Úradom vlády SR, tak aby uzavreté zmluvy o združenej dodávke elektriny nadobudli účinnosť najneskôr ku dňu plánovaného začatia odberu elektriny, t. j. k 1.1.2025.
	4. Jednotlivé zmluvy o združenej dodávke elektriny uzatvorené na základe tejto rámcovej dohody nemôžu obsahovať podmienky v rozpore s podmienkami dohodnutými v tejto rámcovej dohode. V prípade rozporu ustanovení jednotlivých zmlúv o združenej dodávke elektriny s ustanoveniami tejto rámcovej dohody, platia ustanovenia tejto rámcovej dohody.

**Článok 6**

**MIESTO PLNENIA A ODBERNÉ MIESTA**

* 1. Miestom dodania elektriny zo strany Dodávateľa Odberateľom, vrátane zabezpečenia distribučných služieb a prevzatia zodpovednosti za odchýlku na základe tejto rámcovej dohody, sa rozumejú odberné miesta (ďalej len „OM“) uvedené v prílohe č. 1 príslušných zmlúv o združenej dodávke elektriny uzavretých podľa článku 4 tejto rámcovej dohody.
	2. Dodávateľ berie na vedomie, že v dôsledku organizačných zmien a zmien v súvislosti so zmenou všeobecne záväzných právnych predpisov môže dôjsť k zmene počtu odberných miest Odberateľov.
	3. V prípade, že dôjde k zrušeniu odberného miesta, Dodávateľ má právo na doúčtovanie celkovej ceny elektriny v zmysle uzatvorenej zmluvy o združenej dodávke elektriny do účinnosti zrušenia odberného miesta.
	4. Účastníci dohody sa dohodli na dodávke elektriny v predpokladanom množstve odvodenom od spotreby Odberateľov za predchádzajúce obdobie.

**Článok 7**

**Práva a povinnosti Účastníkov dohody**

* 1. Dodávateľ je povinný plniť si svoje záväzky a povinnosti vyplývajúce z tejto rámcovej dohody
1. v súlade s ustanoveniami tejto rámcove dohody, vrátane Prílohy č. 1 tejto rámcovej dohody,
2. súlade s príslušnými všeobecne záväznými právnymi predpismi platnými na území Slovenskej republiky,
3. podľa písomných pokynov Odberateľov,
4. v súlade so záujmami Odberateľov, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Dodávateľ poznať v súlade s príslušnými všeobecne záväznými právnymi predpismi platnými na území Slovenskej republiky,
5. s odbornou starostlivosťou, ktorú je možné od Dodávateľa dôvodne očakávať, zachovávajúc štandardy best practice v danom odvetví,
6. za každých okolností riadne a včas.
	1. Dodávateľ je tiež povinný riadne plniť svoje záväzky z tejto rámcovej dohody, dodržiavať túto rámcovú dohodu a štandardy kvality prenosu elektriny, distribúcie elektriny a dodávky elektriny stanovené osobitnými predpismi a tieto náležite nepretržite vyhodnocovať.
	2. Dodávateľ sa zaväzuje:
		1. pri plnení svojich záväzkov vyplývajúcich z tejto rámcovej dohody bez zbytočného odkladu spolupracovať s príslušným prevádzkovateľom distribučnej sústavy a/alebo distribučnej siete, tak aby bol schopný riadne plniť svoje záväzky,
		2. bez zbytočného odkladu, potom ako sa o tom dozvedel, písomne Odberateľov informovať o akýchkoľvek okolnostiach dôležitých pre riadne plnenie svojich záväzkov v súlade s touto rámcovou dohodou, vrátane Prílohy č. 1, o akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Odberateľov voči Dodávateľovi,
		3. písomne upozorniť Odberateľov na nesprávnosť (vrátane rozporu s právnym poriadkom) nimi navrhovaného postupu, podkladov a/alebo iných pokynov týkajúcich sa plnení definovaných v Prílohe č. 1 tejto rámcovej dohody, bezodkladne, najneskôr do piatich (5) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Dodávateľ nesplní túto svoju povinnosť, zodpovedá za škodu tým spôsobenú. V prípade, že Odberatelia trvajú napriek upozorneniu Dodávateľa na tomto postupe, podkladoch, pokynoch, je Dodávateľ povinný postupovať podľa pokynov Odberateľov, pričom však Dodávateľ nezodpovedá za akúkoľvek škodu, ktorá v tomto prípade v príčinnej súvislosti s pokynom Odberateľov vznikne,
		4. plniť svoje záväzky na základe tejto rámcovej dohody a Prílohy č. 1 tejto rámcovej dohody nepretržite a bezodkladne, okrem prípadu prekážky charakteru vyššia moc podľa článku 13 bodu 13.6 tejto rámcovej dohody. V prípade ak by nastala okolnosť, ktorá je považovaná za prekážku charakteru vyššia moc podľa tejto rámcovej dohody, je Dodávateľ povinný bezodkladne písomne informovať o tejto prekážke Odberateľov, ak tak neučiní v lehote do piatich kalendárnych dní odkedy mala prekážka nastať, nie je Dodávateľ oprávnený sa existencie uvedenej prekážky dovolávať,
		5. zachovávať mlčanlivosť o všetkých informáciách a/alebo skutočnostiach týkajúcich sa Odberateľov a ich činnosti, ktoré Odberatelia sprístupnia Dodávateľovi pri plnení jeho záväzkov v zmysle tejto rámcovej dohody (ďalej ako „**Dôverné informácie**”). Dodávateľ sa zaväzuje, že použije Dôverné informácie výhradne na účely plnenia svojich záväzkov vyplývajúcich z tejto rámcovej dohody,
		6. zaväzuje poskytnúť Odberateľom všetku súčinnosť a vyvinúť maximálne úsilie, ktoré je možné dôvodne požadovať, potrebné na plnenie záväzkov účastníkov dohody z tejto rámcovej dohody,
		7. zasielať Odberateľovi raz ročne spolu s vyúčtovacou faktúrou v zmysle článku 10 bod 10.2 tejto rámcovej dohody informácie o podiele jednotlivých zdrojov elektriny na dodávke elektriny za uplynulý rok a o vplyve vyrobenej a dodanej elektriny na životné prostredie;
		8. bezodkladne informovať Odberateľov o akýchkoľvek prekážkach brániacich riadnemu a včasnému plneniu jeho záväzkov a povinností z rámcovej dohody.

* 1. Dodávateľ vyhlasuje, že:
		1. je odborne spôsobilý plniť si svoje záväzky vyplývajúce z tejto rámcovej dohody,
		2. má platné povolenie na podnikanie v energetike, ktoré poskytovateľa oprávňuje podnikať v oblasti dodávky elektriny na území SR v súlade so zákonom č. 251/2012 Z.z. o energetike a o zmene a doplnení niektorých zákonov v znení neskorších predpisov,
		3. je subjektom zúčtovania odchýlky účastníka trhu v zmysle Zákona o energetike alebo má uzatvorenú zmluvu so zúčtovateľom odchýlok, číslo zmluvy a dátumu jej uzatvorenia,
		4. má platné rozhodnutie o pridelení EIC kódu,
		5. má v distribučnej sieti SR pre elektrinu s prevádzkovateľmi sústavy (Západoslovenská distribučná, a.s., Stredoslovenská distribučná, a.s., Východoslovenská distribučná, a.s.) vytvorenú bilančnú skupinu o prístupe do distribučnej siete na vymedzenom území príslušnom pre odberné miesto Objednávateľa,
		6. nemá vedomosť o žiadnych skutočnostiach, ktoré by mu bránili alebo mohli brániť fakticky alebo právne alebo inak v plnení jeho záväzkov podľa tejto rámcovej dohody.

Povolenia a vyhlásenia podľa tohto bodu tvoria Prílohu č. 6 tejto rámcovej dohody a Dodávateľ sa zaväzuje zabezpečiť a udržiavať v platnosti povolenia a pravdivosť a úplnosť vyhlásení podľa tohto bodu rámcovej dohody počas celej doby platnosti tejto rámcovej dohody.

* 1. Ak sa Odberatelia dopustia neoprávneného odberu elektriny, ktorý je definovaný v § 46 Zákona o energetike, jeho konanie sa považuje za podstatné porušenie tejto rámcovej dohody a Dodávateľ má právo, ak uvedené porušenie trvá:
		1. prostredníctvom prevádzkovateľa distribučnej siete prerušiť alebo obmedziť distribúciu elektriny do odberného miesta príslušného Odberateľa;
		2. odstúpiť od tejto Zmluvy.

Odberatelia sú povinní uhradiť poškodenému subjektu škodu spôsobenú neoprávneným odberom elektriny a náklady s tým súvisiace.

* 1. Dodávka poslednej inštancie sa začína dňom nasledujúcim po dni, keď Dodávateľ stratil spôsobilosť dodávať elektrinu a bola dodávateľovi elektriny poslednej inštancie oznámená táto skutočnosť.
	2. Dodávka poslednej inštancie trvá najviac tri (3) mesiace. Odberatelia uhradia dodávateľovi poslednej inštancie cenu za dodávku elektriny podľa cenového rozhodnutia vydaného Úradom pre reguláciu sieťových odvetví pre dodávateľa poslednej inštancie. Dodávka poslednej inštancie sa môže ukončiť skôr v prípade, že Odberatelia uzatvoria zmluvu s novým dodávateľom elektriny, ktorým môže byť aj dodávateľ poslednej inštancie.
	3. PDS informuje Odberateľov o dodávke poslednej inštancie najneskôr pätnásť (15) dní pred uplynutím výpovednej lehoty zmluvy o prístupe do distribučnej sústavy a distribúcii elektriny alebo bezprostredne po tom, ako sa dozvie, že Dodávateľ stratil spôsobilosť dodávať elektrinu.
	4. Na vyžiadanie sa Dodávateľ zaväzuje v primeranej lehote poskytnúť Odberateľom všetky informácie a podklady za účelom kontroly realizácie plnenia záväzkov vyplývajúcich z rámcovej dohody. S informáciami a podkladmi označenými Odberateľmi ako obchodné tajomstvo, bude Poskytovateľ zaobchádzať ako s dôvernými informáciami.
	5. Dodávka elektriny je zabezpečená na základe Prevádzkového poriadku prevádzkovateľa distribučnej sústavy spoločnosti Západoslovenská distribučná, a.s. , Stredoslovenská energetika - Distribúcia, a.s. a Východoslovenská distribučná, a.s. a schválenej Úradom pre reguláciu sieťových odvetví.
	6. Odberatelia sa zaväzujú:
		1. bez zbytočného odkladu písomne informovať Dodávateľa o všetkých skutočnostiach, ktoré majú podstatný význam pre plnenie záväzkov vyplývajúcich z rámcovej dohody,
		2. odovzdať Dodávateľovi všetky dokumenty a poskytnúť mu všetky informácie, ktoré sú potrebné na plnenie záväzkov vyplývajúcich z tejto rámcovej dohody, pokiaľ z povahy týchto dokumentov/informácií a/alebo pokynov nevyplýva, že ich má obstarať Dodávateľ,
		3. bez zbytočného odkladu poskytnúť Dodávateľovi všetku súčinnosť, ktorú je možné od Odberateľov rozumne požadovať.
	7. Dodávateľ je povinný zabezpečiť Odberateľom individuálnu klientskú starostlivosť/obsluhu pre všetky odberné miesta uvedené v prílohe č. 1 príslušnej zmluvy o združenej dodávke elektriny zahrňujúcu aj odbornú podporu pri pripájaní nových odberných miest Odberateľov.
	8. Dodávateľ sa zaväzuje poskytovať službu elektronického portálu zriadenú pre jednotlivé odberné miesta uvedené v prílohe č. 1 príslušnej zmluvy o združenej dodávke elektriny. Prostredníctvom služby elektronického portálu môže používateľ využívať informácie o svojich odberných miestach, histórii spotreby. Prístupové práva na prístup do elektronického portálu pre kontaktnú osobu uvedenú v článku ..... bod ... tejto rámcovej dohody
	9. V prípade záujmu o poradenstvo zamerané na znižovanie nákladov Odberateľov spojených s dodávkou elektriny do odberných miest optimalizáciou charakteru odberu, bude príslušný Odberateľ povinný písomne požiadať Dodávateľa o poskytovanie bezplatného poradenstva a Dodávateľ je povinný mu ho poskytovať.

**Článok 8**

**CENA**

* 1. Účastníci dohody sa dohodli, že maximálna cena za dodávku elektriny a zabezpečenia distribučných služieb na obdobie účinnosti tejto rámcovej dohody je**: 4 236 960,31** Eur bez DPH (slovom: štyrimilónydvestotridsaťšesťtisícdeväťstošesťdesiattisíc eur a tridsaťjeden centov bez DPH).
	2. Celková cena za dodávku elektriny a zabezpečenie distribučných služieb pozostáva z týchto položiek:
1. súčinu odobratého množstva elektriny a jednotkovej ceny silovej elektriny stanovenej podľa bodu 8.5 tohto článku
2. *cenovej prirážky podľa bodu 9.3 a 9.4 tejto rámcovej dohody*,
3. ceny za regulované služby, a to za prenos elektriny, distribúciu elektriny, systémové služby a ostatné regulované položky, ktorých výška je určená podľa aktuálnych cenových rozhodnutí Úradu pre reguláciu sieťových odvetví platných a účinných v čase dodania elektriny;
4. poplatky za služby podľa cenníkov služieb príslušného PDS a dodávateľa platných v čase poskytnutia súvisiacej služby, ktoré sú zverejnené na ich webových sídlach;
5. dane, poplatky, prípadne iné platby podľa platných právnych predpisov, ako aj platných a účinných rozhodnutí orgánov štátnej správy.
	1. Cena podľa bodu 8.1 tohto článku zahŕňa všetky ekonomicky oprávnené náklady Dodávateľa účelne vynaložené v súvislosti s plnením jeho záväzkov na základe tejto rámcovej dohody. Spôsob určenia ceny za dodávku elektriny a za zabezpečenie distribučných a ďalších služieb je dohodnutý v Prílohe č. 2 tejto rámcovej dohody.
	2. Predpokladané množstvo odobratej elektriny na základe tejto rámcovej dohody zo strany odberateľa a pristupujúcich odberateľov počas kalendárneho roka 2025 je **7 380,315 MWh.**
	3. Účastníci dohody sa dohodli, že jednotková cena za jeden MWh silovej elektriny odobratej odberateľom a pristupujúcimi odberateľmi v kalendárnom roku 2025 je ......... €/MWh.

**Článok 9**

**ZODPOVEDNOSŤ ZA ODCHÝLKU**

* 1. Dodávateľ je povinný zabezpečiť komplexné plnenia súvisiace s pravidelnou bezpečnou, stabilnou a komplexnou distribúciou a dodávkou elektriny do odberných miest odberateľa a pristupujúcich odberateľov vrátane prevzatia zodpovednosti za odchýlku voči zúčtovateľovi odchýlok za každé odberné miesto odberateľa za týchto podmienok uvedených v tomto článku. Zabezpečením distribúcie a súvisiacich služieb Účastníci dohody rozumejú uzatvorenie zmluvy medzi Dodávateľom a príslušným prevádzkovateľom distribučnej sústavy a jej riadne plnenie zo strany Dodávateľa.
	2. Dodávateľ garantuje dodávky elektriny po dobu trvania platnosti príslušnej zmluvy o združenej dodávke elektriny. Dodávateľ nemá právo od odberateľa alebo pristupujúcich odberateľov požadovať platbu za neodobratú elektrinu, resp. akúkoľvek inú obdobnú platbu, ak odberateľ a pristupujúci odberatelia na základe uzavretých zmlúv o združenej dodávke elektriny podľa článku 5 tejto rámcovej dohody odoberú elektrinu v objeme aspoň 80 % predpokladaného objemu odberu elektriny dohodnutého v príslušnej zmluve o združenej dodávke elektriny.
	3. Odberatelia sa zaväzujú skutočne odobrať maximálne 120% z predpokladaného množstva odobratej elektriny uvedeného v prílohe č. 1 Zmluvy o združenej dodávke elektriny. Do vyhodnocovania skutočne odobratej elektriny sa započítavajú aj zmeny dohodnuté medzi odberateľom a dodávateľom počas doby trvania tejto rámcovej dohody. Účastníci dohody sa dohodli, že v prípade prekročenia predpokladaného množstva elektriny podľa prílohy č. 1 Zmluvy o združenej dodávke elektriny, má Dodávateľ právo k elektrine odobratej nad rámec tohto množstva uplatniť voči príslušnému Odberateľovi cenovú prirážku, ktorá je dohodnutá vo výške ....,- € za každú MWh odobranú nad rámec predpokladaného množstva uvedeného v prílohe č. 1 príslušnej zmluvy o združenej dodávke elektriny. Zaplatením cenovej prirážky zároveň nie je dotknuté právo Dodávateľa požadovať úhradu aj všetkých ďalších zložiek celkovej ceny za dodávku elektriny v zmysle článku 8 bod 8.2 tejto rámcovej dohody v súvislosti s obstaraním elektriny nad rámec predpokladaného množstva odobratej elektriny podľa prílohy č. 1 zmluvy o združenej dodávke elektriny.
	4. Odberatelia sa zaväzujú skutočne odobrať minimálne 80% z predpokladaného množstva odobratej elektriny podľa prílohy č. 1 príslušnej zmluvy o združenej dodávke elektriny. Do vyhodnocovania skutočne odobratej elektriny sa započítavajú aj zmeny dohodnuté medzi príslušným Odberateľom a Dodávateľom počas doby trvania tejto rámcovej dohody. Účastníci dohody sa dohodli, že v prípade neodobrania minimálneho množstva elektriny zisteného vyhodnotením skutočne odobratej elektriny, má dodávateľ právo uplatniť voči príslušnému Odberateľovi cenovú prirážku, ktorá je dohodnutá vo výške ....,- € za každú neodobratú MWh pod dohodnutý limit minimálneho odberu elektriny.“
	5. Kompenzačný poplatok za odchýlku podľa bodu 9.3 a 9.4 tohto článku je Dodávateľ oprávnený fakturovať odberateľovi a pristupujúcim odberateľom vždy vo vyúčtovacej faktúre vystavenej dodávateľom odberateľovi a pristupujúcim odberateľom podľa článku 10 bod 10.2 tejto rámcovej dohody.

**Článok 10**

**Platobné a fakturačné podmienky**

* 1. Odberatelia sú povinní uhrádzať Dodávateľovi preddavok na mesačnú dodávku elektriny do všetkých svojich OM na základe faktúry vystavenej Dodávateľom vo výške dohodnutej medzi Dodávateľom a Odberateľmi v príslušnej zmluve o združenej dodávke elektriny uzavretej podľa článku 5 tejto rámcovej dohody *alebo na základe harmonogramu preddavkových platieb vystaveného Dodávateľom a doručeného Odberateľom*. Odberatelia sú povinní uhrádzať preddavok mesačne jednou platbou tak, aby bola pripísaná na účet Dodávateľa najneskôr k 15. dňu príslušného kalendárneho mesiaca dodávky elektriny.
	2. Dodávateľ zašle Odberateľom po skončení každého fakturačného obdobia vyúčtovaciu faktúru za dodávku elektriny do príslušných OM v zmysle príslušnej zmluvy o združenej dodávke elektriny, v ktorých budú zohľadnené všetky uhradené preddavkové platby za opakované dodávky elektriny. Fakturačným obdobím sa pre účely tejto rámcovej dohody rozumie obdobie dvanástich kalendárnych mesiacov.
	3. *V prípade OM s priebehovým meraním je fakturačné obdobie 1 mesiac na základe mesačného odpočtu. OM s mesačným odpočtom sú špecifikované v prílohe č. 1 príslušnej zmluvy o združenej dodávky elektriny. V prípade OM s mesačným odpočtom Odberatelia nie sú povinní uhrádzať dodávateľovi preddavok na mesačnú dodávku elektriny do týchto OM podľa bodu 10.1 tohto článku. V prípade OM s mesačným odpočtom je Dodávateľ povinný zaslať Odberateľom po skončení každého kalendárneho mesiaca až do uplynutia obdobia, na ktoré je táto rámcová dohoda uzavretá, vyúčtovaciu faktúru za dodávku elektriny do príslušných OM s mesačným odpočtom v zmysle príslušnej zmluvy o združenej dodávke elektriny.*
	4. Podkladom pre vyhotovenie vyúčtovacej faktúry podľa ods. 10.2 tohto článku budú namerané množstvá elektriny v jednotlivých odberných miest, predložené Dodávateľovi zo strany PDS alebo iný spôsob určenia odberu v zmysle všeobecne záväzných právnych predpisov.
	5. Faktúra vystavená podľa ods. 10.1 a 10.2 tohto článku musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Obsahom faktury musia byť aj nasledovné údaje:
1. jednotková cena za silovú elektrinu pre dané obdobie podľa článku 8 bod 8.5 a 8.6 tejto rámcovej dohody,
2. v prípade vyúčtovacej faktúry vystavenej podľa bodu 10.2 tohto článku aj skutočne množstvo odobratej elektriny a výšku cenovej prirážky stanovenej podľa článku 9 bodu 9.3 a 9.4 tejto rámcovej dohody,
3. ceny za regulované služby, a to za prenos elektriny, distribúciu elektriny, systémové služby a ostatné regulované položky, ktorých výška je určená podľa aktuálnych cenových rozhodnutí Úradu pre reguláciu sieťových odvetví platných a účinných v čase dodania elektriny ,
4. poplatky za služby podľa cenníkov služieb príslušného PDS a Dodávateľa platných v čase poskytnutia súvisiacej služby, ktoré sú zverejnené na ich webových sídlach;
5. dane, poplatky, prípadne iné platby podľa platných právnych predpisov, ako aj platných a účinných rozhodnutí orgánov štátnej správy.

Ak ich faktúra nebude obsahovať, príslušný Odberateľ je oprávnený takúto faktúru vrátiť Dodávateľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry.

* 1. Dodávateľ sa zaväzuje zaslať vystavenú faktúru v zmysle bodu 10.4 tohto článku listinne na adresu Odberateľa uvedenú v záhlaví tejto rámcovej dohody alebo na adresu Pristupujúceho odberateľa uvedenú v záhlaví uzavretej dohody o pristúpení podľa článku 4 tejto rámcovej dohody, a to bezodkladne po jej vystavení.
	2. V prípade, ak faktúra vystavená Dodávateľom neobsahuje všetky zákonom stanovené náležitosti alebo obsahuje nesprávne alebo neúplné údaje, príslušný Odberateľ má právo takúto faktúru vrátiť Dodávateľovi na jej doplnenie, resp. opravu a Dodávateľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti. Dodávateľ je zároveň povinný bezodkladne poslať príslušnému Odberateľovi opravenú alebo novú faktúru.
	3. Odberatelia sa zaväzujú uhradiť cenu za poskytnuté plnenia dodávateľovi bezhotovostným prevodom v prospech bankového účtu dodávateľa uvedeného v záhlaví tejto rámcovej dohody.
	4. Dodávateľom vystavená faktúra je splatná do 30 kalendárnych dní odo dňa jej doručenia Odberateľom v listinnej podobe. Faktúra sa považuje za uhradenú dňom odpísania fakturovanej sumy z účtu príslušného Odberateľa. Ak nastane omeškanie platby faktúry z dôvodov na strane Štátnej pokladnice, nie sú Odberatelia po túto dobu v omeškaní so zaplatením fakturovanej sumy.

* 1. Účastníci dohody berú na vedomie, že faktúru je možné vystaviť a doručiť podľa tejto rámcoej dohody ako aj v zmysle zákona č. 215/2019 Z.z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „zákon č. 215/2019 Z.z.“).Takto vystavená a doručená faktúra musí obsahovať všetky náležitosti podľa § 2 ods. 2 zákona č. 215/2019 Z.z.

**Článok 11**

**Zodpovednosť, sankcie a reklamácie**

* 1. Dodávateľ zodpovedá Odberateľom za škodu, ktorú Odberateľom bez ohľadu na zavinenie preukázateľne spôsobil v súvislosti s plnením svojich záväzkov podľa tejto rámcovej dohody a Prílohy č. 1.
	2. Dodávateľ nezodpovedá za škodu, ktorá vznikla Odberateľom v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Odberateľmi Dodávateľovi.
	3. V prípade omeškania Odberateľov so zaplatením faktúry podľa čl. 10 bod 10.8 tejto rámcovej dohody je Dodávateľ oprávnený od príslušného Odberateľa požadovať úroky z omeškania v zákonom stanovenej výške, a to za každý, aj začatý deň omeškania.
	4. V prípade omeškania Dodávateľa s plnením jeho záväzkov na základe tejto rámcovej dohody, je príslušný Odberateľ oprávnený od Dodávateľa požadovať zmluvnú pokutu vo výške 0,05 % z ceny dohodnutej v tejto rámcovej dohode za poskytnutie plnenia na odbernom mieste, ktorého sa omeškanie týka, a to za každý, aj začatý, deň omeškania.

**Článok 12**

**Práva a povinnosti strán dohody súvisiace so zoznamom subdodávateľov**

* 1. Na plnenie predmetu rámcovej dohody môže dodávateľ využiť subdodávateľov. Ak dodávateľ plní predmet Rámcovej dohody prostredníctvom subdodávateľov, zodpovedá za poskytnuté plnenie a prípadne vzniknuté škody rovnako, akoby záväzok plnil sám. Využitím subdodávateľov nie je dotknutá zodpovednosť dodávateľa za plnenie predmetu rámcovej dohody. Dodávateľ zodpovedá za odbornú starostlivosť pri výbere subdodávateľa a je povinný zabezpečiť, aby subdodávatelia plnili príslušné povinnosti vyplývajúce z RD.
	2. Zoznam známych subdodávateľov je uvedený v prílohe č. 5 „Zoznam známych subdodávateľov“ (ďalej len „príloha č. 5“). Dodávateľ sa zaväzuje odberateľovi oznámiť akúkoľvek zmenu údajov známeho subdodávateľa najneskor do 7 dní od vzniku dotknutej zmeny.
	3. Dodávateľ sa zaväzuje, že pred zámerom využiť subdodávateľa alebo pre zámenou známeho sudodávateľa doručiť písomne odberateľovi na odsúhlasenie návrh na zmenu subdodávateľa, ktorý obsahuje minimálne tieto údaje:

a) podiel na predmete rámcovej dohody, ktorý má dodávateľ v úmysle zadať subdodávateľovi,

b) konktérnu časť predmetu rámcovej dohody, ktorú má subdodávateľ vykonať,

c) identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresu pobytu, dátum narodenia.

* 1. Dodávateľ a jeho sudodávatelia, ktorí sú povinní byť zapísaní v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „register“) musia byť zapísaní v registri počas celej doby trvania rámcovej dohody. Zápis subdodávateľa do registra preukazuje v písomnom návrhu dodávateľ.
	2. Porušenie podľa b. 10.1 sa považuje za podstatné porušenie rámcovej dohody a je dôvodom, ktorý oprávňuje odberateľa na odstúpenie od rámcovej dohody bez akýkoľvek sankcií.
	3. Dodávateľ je povinný bezodklade písomne informovať odberateľa o zmene jeho zápisu v registri alebo o výmaze z registra a o zmene zápisu alebo výmaze z registra jeho známeho subdodávateľa.

**Článok 13**

**TRVANIE RÁMCOVEJ DOHODY**

* 1. Táto rámcová dohoda sa uzatvára na dobu určitú, a to odo dňa nadobudnutia jej účinnosti do 31.12.2025 alebo do vyčerpania maximálnej dohodnutej ceny podľa článku 8 bod 8.1, podľa toho, ktorá skutočnosť nastane skôr.
	2. Záväzkovo právny vzťah založený touto rámcovou dohodou môže zaniknúť pred dobou uvedenou v bode 13.1 tohto článku aj:
1. písomnou dohodou Účastníkov dohody, a to dňom uvedeným v takejto dohode; v dohode o ukončení tejto rámcovej sa súčasne upravia aj všetky nároky Účastníkov dohody vzniknuté na základe alebo v súvislosti s touto rámcovou dohodou,
2. písomným odstúpením od rámcovej dohody podľa bodu 13.3 až 13.7 tohto článku,
3. písomnou výpoveďou rámcovej dohody podľa bodu 13.8 tohto článku.
	1. Odstúpiť od rámcovej dohody môže ktorýkoľvek Účastník dohody z dôvodu podstatného porušenia rámcovej dohody alebo z dôvodu nemožnosti plnenia rámcovej dohody. Za podstatné porušenie rámcovej dohody sa považuje, ak ktorýkoľvek Účastník dohody neplní alebo nie je schopný plniť dohodnuté povinnosti alebo porušil svoje povinnosti vyplývajúce z tejto rámcovej dohody. Odstúpenie od tejto rámcovej dohody je účinné dňom doručenia písomného odstúpenia od rámcovej dohody Účastníkovi dohody, ktorému je adresované.
	2. Odberateľ je oprávnený od tejto rámcovej dohody odstúpiť, ak:
4. Dodávateľ opakovane poruší povinnosť podľa článku .... .... tejto rámcovej dohody, pričom každé porušenie uvedeného sa považuje za podstatné porušenie rámcovej dohody,
5. Dodávateľ koná v rozpore s touto rámcovou dohodou a/alebo všeobecne záväznými právnymi predpismi platnými na území Slovenskej republiky a na písomnú výzvu Odberateľa toto konanie a jeho následky v určenej lehote neodstráni,
6. Dodávateľ podal na seba návrh na vyhlásenie konkurzu alebo
7. bol podaný návrh na vyhlásenie konkurzu voči dodávateľovi treťou osobou, pričom dodávateľ je platobne neschopný, alebo je v situácií, ktorá odôvodňuje začatie konkurzného konania alebo
8. Dodávateľ vstúpil do likvidácie alebo sa na neho zriadi nútená správa alebo
9. Dodávateľ poruší podmienky stanovené v čl. 8 tejto rámcovej dohody alebo
10. Dodávateľ stratí v priebehu výkonu činnosti oprávnenie dodávať elektrinu a poskytovať distribučné službe v zmysle platnej právnej úpravy alebo
11. Dodávateľ nie je schopný dodávať alebo nedodá elektrinu a neposkytne distribučné služby za cenu určenú podľa článku 8 bod 8.5 a 8.6 tejto rámcovej dohody,
12. Dodávateľ nebol v čase uzavretia tejto rámcovej dohody zapísaný v registri partnerov verejného sektora podľa zákona č. 315/2016 Z.z. o registri partnerov verejného sektora v znení neskorších predpisov, alebo ak bol vymazaný z registra partnerov verejného sektora.
	1. Odstúpenie od rámcovej dohody musí mať písomnú formu, musí sa v ňom uviesť dôvod odstúpenia a je účinné doručením druhému Účastníkovi dohody.
	2. Účastník dohody, ktorý odstúpi od rámcovej dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto rámcovej dohody sa za vyššiu moc považujú okolnosti, ktoré vznikli nezávisle od vôle povinného Účastníka dohody a ktoré spôsobili, že ich vplyvom nie je možné plniť povinnosti vyplývajúce z tejto rámcovej dohody, a to najmä: vojna, embargo, štrajky, zemetrasenia, živelné katastrofy. Za vyššiu moc sa nepovažujú výpadky vo výrobe a nezískanie úradných povolení.
	3. Túto rámcovú môže Odberateľ písomne vypovedať aj bez udania dôvodu s výpovednou lehotou šesť (6) mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhému Účastníkovi dohody.
	4. Ak Dodávateľ stratil spôsobilosť dodávať elektrinu, táto rámcová dohoda zaniká týmto dňom, pričom Dodávateľ je povinný uhradiť Odberateľovi akékoľvek škody, ktoré v dôsledku zániku rámcovej dohody Odberateľovi vzniknú.

**Článok 14**

**RIEŠENIE SPOROV**

* 1. Účastníci tejto rámcovej dohody sa dohodli, že vynaložia všetko úsilie, aby prípadné spory vyplývajúce z tejto rámcovej dohody boli urovnané predovšetkým vzájomnou dohodou.
	2. Ak dôjde k sporu, účastníci dohody budú postupovať tak, aby sporná situácia bola objektívne vysvetlená a pre tento účel si poskytnú nevyhnutnú súčinnosť, pričom účastník rámcovej dohody, ktorý si uplatňuje nárok je povinný písomne vyzvať druhého účastníka rámcovej dohody k riešeniu sporu. V písomnej výzve spor popíše a uvedie odkaz na ustanovenia právneho predpisu a tejto rámcovej dohody.
	3. V prípade, že sa spor nevyrieši vzájomnou dohodou, ktorýkoľvek z účastníkov rámcovej dohody je oprávnený predložiť spor na riešenie príslušnému súdu v Slovenskej republike.

**Článok 15**

**Komunikácia a ostatné dojednania**

* 1. Akákoľvek písomnosť alebo iné správy, ktoré sa doručujú v súvislosti s rámcovou dohodu (každá z nich ďalej ako „Oznámenie“) musia byť:
		1. v písomnej podobe, a zároveň
		2. doručené osobne, poštou prvou triedou s uhradeným poštovným, kuriérom prostredníctvom kuriérskej spoločnosti alebo elektronickou poštou na adresy, ktoré budú oznámené v súlade s týmto článkom rámcovej dohody.
	2. Oznámenie nadobúda účinnosť okamihom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5.) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
	3. Údaje o kontaktných osobách Účastníkov dohody budú obsahom jednotlivých zmlúv o združenej dodávke elektriny uzavretých podľa článku 5 tejto rámcovej dohody.
	4. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	5. Účastníci dohody sa dohodli, že Dodávateľ nie je oprávnený jednostranne započítať akúkoľvek svoju pohľadávku voči pohľadávkam Odberateľa.
	6. Účastníci dohody sa dohodli, že pohľadávky vyplývajúce z tejto rámcovej dohody môžu byť postúpené na tretie osoby výlučne len s predchádzajúcim písomným súhlasom dlžníka pohľadávky, ktorá má byť postúpená.

**Článok 16**

**Záverečné ustanovenia**

* 1. Táto rámcová dohoda nadobúda platnosť dňom jej podpisu oprávnenými zástupcami oboch Účastníkov dohody a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, najskôr však 1.1.2025.
	2. Táto rámcová dohoda je povinne zverejňovaná podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v spojení s ustanoveniami § 47a zákona č. 40/1964 Zb. Občiansky zákonník v platnom znení.
	3. Zmeny tejto rámcovej dohody môžu byť po vzájomnej dohode Účastníkov dohody vykonané písomnými očíslovanými dodatkami k tejto rámcovej dohode zverejnenými v Centrálnom registri zmlúv. Dodatky sa podpísaním stranami dohody stávajú jej neoddeliteľnou súčasťou. Uzatváranie dodatkov k tejto dohode musí byť v súlade so zákonom o verejnom obstarávaní. Účastníci dohody sa dohodli, že písomný očíslovaný dotatok tejto rámcovej dohody nie je potrebné uzatvárať v prípade zmien údajov uvedených v záhlaví tejto rámcovej dohody.
	4. Práva a povinnosti účastníkov dohody, pokiaľ táto rámcová dohoda neupravuje inak, sa riadia ustanoveniami Obchodného zákonníka a ostatnými platnými všeobecne záväznými právnymi predpismi SR a príslušnými predpismi EÚ.
	5. Ak ktorékoľvek z ustanovení rámcoej dohody bude považované za nezákonné, neplatné alebo nevykonateľné (celkom alebo z časti) podľa všeobecne záväzných právnych predpisov platných na území Slovenskej republiky alebo na inom základe, také ustanovenie (alebo jeho časť) nebude, výlučne v rozsahu, ktorý je neplatný, tvoriť časť tejto rámcovej dohody, avšak zákonnosť, platnosť a vykonateľnosť zvyšných ustanovení rámcovej dohody zostane nedotknutá. Účastníci dohody zároveň nahradia toto nevynútiteľné či neplatné ustanovenie alebo jeho časť iným ustanovením, ktoré sa mu svojím obsahom a účelom bude čo najviac približovať.
	6. Dodávateľ sa zaväzuje strpieť výkon kontroly/auditu súvisiaceho s plnením jeho záväzkov na základe tejto rámcovej dohody kedykoľvek počas platnosti a účinnosti tejto rámcovej dohody, a to oprávnenými osobami, ktorým sa zaväzuje poskytnúť potrebnú súčinnosť. Oprávnenými osobami na výkon kontroly/auditu sú najmä:
1. odberateľ a ním poverené osoby,
2. útvar následnej finančnej kontroly a nimi poverené osoby,
3. Najvyšší kontrolný úrad SR,
4. príslušná Správa finančnej kontroly,
5. certifikačný orgán a nimi poverené osoby,
6. orgán auditu, jeho spolupracujúce orgány a nimi poverené osoby,
7. splnomocnení zástupcovia Európskej Komisie a Európskeho dvora audítorov,
8. osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.
	1. Táto rámcová dohoda je vyhotovená v šiestich rovnopisoch, dva rovnopisy dostane dodávateľ a štyri rovnopisy dostane odberateľ.
	2. Neoddeliteľnú súčasť tejto rámcovej dohody tvorí:

Príloha č. 1 – Špecifikácia poskytovaného plnenia

Príloha č. 2 – Vzor dohody o pristúpení,

Príloha č. 3 – Vzor Zmluvy o združenej dodávke elektrickej energie

Príloha č. 4 – Zoznam pristupujúcich odberateľov na rok 2025

Príloha č. 5 – Zoznam známych subdodávateľov

Príloha č. 6 – Povolenia a vyhlásenia

* 1. Účastníci dohody vyhlasujú, že si text tejto dohody riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité, slobodné a zrozumiteľné, že táto rámcová dohoda sa uzatvára na základe ich skutočnej, vážnej, určite a slobodnej vôli, nebola uzatvorená pod nátlakom, v tiesni, ani za zvlášť nevýhodných podmienok, a že podpisujúce osoby sú oprávnené k podpisu tejto dohody a na znak súhlasu ju podpísali.

Za Dodávateľa: Za Odberateľa :

V ...................... dňa....................... V Bratislave, dňa.......................

 ....................................................... ....................................................

 Xxx Ing. Peter Kostolný,

 generálnytajomník služobného úradu

Príloha č. 1 – Špecifikácia poskytovaného plnenia

**Špecifikácia poskytovaného plnenia**

Predmetom zmluvy je zabezpečenie nákupu, dodávky a distribúcie elektriny dodávateľom, ktorý zabezpečí dodávku elektriny podľa konkrétnych potrieb odberateľov ako aj komplexné služby spojené s bezpečnou, stabilnou a komplexnou dodávkou elektriny v kvalite zodpovedajúcej technickým podmienkam prevádzkovateľa distribučnej sústavy (PDS), vrátane prevzatia zodpovednosti za odchýlku pre odberné miesta odberateľov, a to počas obdobia od 01.01.2025 – 31.12.2025.

Dodávka elektrickej energie vrátane distribučných služieb musí zodpovedať technickým podmienkam a prevádzkovému poriadku PDS a musí byť v súlade s platnými právnymi predpismi SR (predovšetkým zákon č. 251/2012 Z. z. o energetike, vyhláška ÚRSO č. 423/2013 Z. z., ktorou sa mení a dopĺňa vyhláška č. 24/2013 Z. z.).

Predpokladané množstvo odobratej elektriny počas obdobia od 01.01.2025 – 31.12.2025 zo strany odberateľa a pristupujúcich odberateľov je **7 380,315 MWh**.

Dodávateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberných miest Odberateľov vrátane prevzatia zodpovednosti za odchýlky voči zúčtovateľovi odchýlok pre každé odberné miesto za podmienok stanovených v rámcovej dohode (ďalej len „RD“). Povinnosťou dodávateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Dodávateľ zabezpečí službu elektronického portálu zriadenú pre každého Odberateľa. Prostredníctvom služby elektronického portálu môžu Odberatelia využívať informácie o svojich odberných miestach a histórii spotreby. Dodávateľ zabezpečí individuálnu starostlivosť a bezplatné poradenstvo pre každého Odberateľa zamerané na znižovanie spotreby elektriny.

Dodávateľ je povinný zabezpečiť dodávku elektrickej energie aj v prípade, ak dôjde k ukončeniu zmluvného vzťahu s Odberateľmi, a to až do doby, kým nebude zabezpečená dodávka elektrickej energie od nového dodávateľa. Dodávateľ je v tomto prípade povinný v maximálnej možnej miere poskytnúť súčinnosť novému dodávateľovi elektrickej energie vo veci zabezpečenia plynulej a neprerušenej dodávky elektrickej energie pre všetkých Odberateľov.

Odberatelia sa zaväzujú dodanú elektrinu odoberať a zaplatiť za dodávku elektriny a za distribučné služby cenu podľa RD. Dodaná elektrina je taká, ktorá prešla meradlami v OM v množstve, ktoré dodávateľovi poskytol PDS počas plnenia RD.

Príloha č. 2 – Vzor dohody o pristúpení

**Dohoda o pristúpení**

k Rámcovej dohode o združenej dodávke elektriny č. spisu: č. s. 19667/2022-M\_ODP,

č. z. 108105/2022 (ďalej len „dohoda o pristúpení)

**Pristupujúci odberateľ:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu:

Tel:

Fax:

(ďalej len „pristupujúci odberateľ“)

**Dodávateľ:**

Názov:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN účtu:

Tel.:

E-mail:

Registrácia:

(ďalej len „dodávateľ“)

(pristupujúci odberateľ a dodávateľ spolu tiež ako „účastníci dohody“)

**Článok 1**

**Ustanovenia o pristúpení**

* 1. Pristupujúci odberateľ sa oboznámil s obsahom Rámcovej dohody o združenej dodávke elektriny, č. spisu: č.s. 19667/2022-M\_ODP, č.z. 108105/2022, uzatvorenej medzi Ministerstvom práce, sociálnych vecí a rodiny Slovenskej republiky, ako odberateľom a spoločnosťou XXX, ako dodávateľom (ďalej len „rámcová dohoda“)
	2. Uzatvorením tejto dohody o pristúpení pristupujúci odberateľ pristupuje k rámcovej dohode.
	3. Pristupujúci odberateľ uzavretím tejto dohody o pristúpení nadobúda tie práva a povinnosti, ktoré vyplývajú odberateľovi z rámcovej dohody, s výnimkou tých práv, ktoré podľa rámcovej dohody patria výlučne odberateľovi.

**Článok 2**

**Osobitné ustanovenia**

1. Presná špecifikácia dodávky elektriny, odberných miest a zabezpečenia distribučných služieb, ktoré je dodávateľ povinný poskytnúť za podmienok stanovených v rámcovej dohode pristupujúcemu odberateľovi bude stanovená v Zmluve o združenej dodávke elektriny, ktorú uzatvorí pristupujúci odberateľ a dodávateľ za podmienok dohodnutých v rámcovej dohode.
2. Kontaktná osoba za pristupujúceho odberateľa je: titul...meno...priezvisko...tel...e-mail... Kontaktná osoba za Dodávateľa je: titul...meno...priezvisko...tel.č....e-mail...
3. Táto dohoda o pristúpení za uzatvára na dobu určitú, a to po dobu trvania rámcovej dohody, t.j. do skončenia platnosti a účinnosti rámcovej dohody.
4. Platnosť tejto dohody o pristúpení môže pred uplynutím doby uvedenej v bode 2.3 tejto dohody o pristúpení zaniknúť:
5. písomnou dohodou účastníkov dohody,
6. odstúpením od dohody o pristúpení.
7. Odstúpiť od tejto dohody o pristúpení môže ktorýkoľvek účastník dohody o pristúpení z dôvodu podstatného porušenia dohody o pristúpení alebo rámcovej dohody alebo z dôvodu nemožnosti plnenia rámcovej dohody. Za podstatné porušenie dohody o pristúpení a rámcovej dohody sa považuje, ak ktorýkoľvek účastník dohody o pristúpení neplní alebo nie je schopný plniť dohodnuté povinnosti alebo porušil svoje povinnosti vyplývajúce z rámcovej dohody, pričom na toto porušenie bol porušujúci účastní dohody o pristúpení písomne upozornený dotknutým druhým účastníkom dohody o pristúpení a následky porušenia neboli porušujúcim účastníkom dohody o pristúpení odstránené ani v dodatočnej primeranej lehote poskytnutej v písomnom upozornení. Odstúpenie od dohody o pristúpení je účinné dňom doručenia odstúpenia od dohody o pristúpení druhému účastníkovi dohody o pristúpení.
8. Platnosť a účinnosť dohody o pristúpení zaniká aj skončením rámcovej dohody.

**Článok 3**

**Záverečné ustanovenia**

* 1. Dohoda o pristúpení podlieha povinnému zverejneniu v Centrálnom registri zmlúv vedenom Úradom vlády Slovenskej republiky v súlade so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
	2. Táto dohoda o pristúpení nadobúda platnosť dňom jej podpísania oprávnenými zástupcami oboch účastníkov dohody a účinnosť nadobúda zverejnením v Centrálnom registri zmlúv.
	3. Táto dohoda o pristúpení je vyhotovená v štyroch rovnopisoch, dva rovnopisy obdrží dodávateľ a dva rovnopisy obdrží pristupujúci odberateľ.
	4. Dohodu o pristúpení je možné meniť, upravovať alebo dopĺňať iba očíslovanými písomnými dodatkami, ktoré sa po podpísaní oprávnenými zástupcami oboch účastníkov dohody stávajú neoddeliteľnou súčasťou dohody o pristúpení.
	5. Účastníci dohody vyhlasujú, že si text tehto dohody o pristúpení riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité, slobodné a zrozumiteľné, že týto dohoda o pristúpení nebola uzatvorená pod nátlakom, v tiesni, ani za nápadne nevýhodných podmienok, a že podpisujúce osoby sú opravnené k podpisu tejto dohody o pristúpení a na znak súhlasu ju podpísali.

Za dodávateľa: Za odberateľa :

V ........................, dňa....................... V Bratislave, dňa.......................

|  |  |  |
| --- | --- | --- |
|  |  |  |

Príloha č. 3 – Vzor Zmluvy o združenej dodávke elektrickej energie

**ZMLUVA O ZDRUŽENEJ DODÁVKE ELEKTRINY**

uzavretá

podľa zákon č. 251/2012 Z.z. o energetike a o zmene a doplnení niektorých zákonov a § 8 Vyhlášky ÚRSO č. 24/2013 Z.z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v spojení s § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „zmluva“)

**ZMLUVNÉ STRANY**

**Odberateľ/pristupujúci odberateľ:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu:

Tel:

Kontaktná osoba:

(ďalej len „odberateľ“)

**Dodávateľ:**

Názov:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN účtu:

Tel.:

E-mail:

Registrácia:

(ďalej len „dodávateľ“)

(odberateľ a dodávateľ spolu aj ako „ zmluvné strany“)

**Článok I.**

**Predmet zmluvy**

1. Predmetom tejto zmluvy je záväzok dodávateľa po dobu trvania tejto zmluvy:
	1. dodávať elektrinu do odberných miest odberateľa špecifikovaných v prílohe č. 1 tejto zmluvy (ďalej len „odberné miesto“) za podmienok dohodnutých v tejto zmluve, v Rámcovej dohode o združenej dodávke elektriny, č. spisu: xxxx, číslo záznamu xxxx (ďalej len „rámcová dohoda“) a Všeobecných obchodných podmienkach vydávaných dodávateľom, ktorých znenie platné a účinné v deň podpisu tejto zmluvy tvorí prílohu č. 2 tejto zmluvy (ďalej len „VOP“),
	2. zabezpečiť pre odberateľa distribúciu elektrinu a služby spojené s dodávkou elektriny (ďalej len „distribučné služby").
2. Predmetom tejto zmluvy je tiež záväzok odberateľa dodanú elektrinu odobrať a zaplatiť za jej dodávku a za distribučné služby cenu špecifikovanú v článku III. tejto zmluvy.

**Článok II.**

**Dodávka elektriny**

1. Dňom začiatku dodávky elektriny a zabezpečenia distribučných služieb podľa tejto zmluvy je 1.1.2025.
2. Zmluvné strany sa dohodli na dodávke elektriny v predpokladanom ročnom množstve, špecifikovanom v prílohe č. 1 tejto zmluvy, ktoré odberateľ požaduje dodať, a ktoré je dodávateľ povinný pre odberateľa zabezpečiť.
3. Za elektrinu dodanú podľa tejto zmluvy je považovaná elektrina, ktorá prešla meradlom v odbernom mieste, v množstve, ktoré dodávateľovi poskytol prevádzkovateľ distribučnej siete (ďalej len „PDS“) podľa osobitných predpisov upravujúcich meranie a odovzdávanie údajov a podľa Prevádzkového poriadku PDS. Odpočty nameraných údajov v odberných miestach uskutočňuje PDS.
4. Množstvo elektriny dodaného podľa tejto zmluvy je merané v MWh a obchodnou jednotkou pre fakturáciu je MWh.

**Článok III.**

**Cena a platobné podmienky**

1. Zmluvné strany sa dohodli na výške ceny za dodávku elektriny a zabezpečenie distribučných služieb uvedenej v článku 8 rámcovej dohody.
2. Odberateľ je povinný uhrádzať dodávateľovi preddavok na mesačnú dodávku elektriny do všetkých svojich OM vo výške 80 % predpokladanej ceny mesačnej dodávky elektriny vrátane DPH.
3. Podmienky a spôsob úhrady ceny za dodávku elektriny a zabezpečenie distribučných služieb je zmluvnými stranami dohodnuté v článku 8 rámcovej dohody.

**Článok IV.**

**Trvanie zmluvy**

1. Táto zmluva je uzatvorená na dobu určitú, a to po dobu trvania rámcovej dohody t.j. do skončenia platnosti a účinnosti rámcovej dohody.
2. Zmluva môže zaniknúť aj pred uplynutím doby uvedenej v ods. 1 tohto článku, a to
	1. písomnou dohodou zmluvných strán,
	2. odstúpením od zmluvy podľa ods. 3 tohto článku.
3. Každá zo zmluvných strán je oprávnená od zmluvy odstúpiť, ak:
	1. dodávateľ dá na seba návrh na vyhlásenie konkurzu, alebo
	2. bol podaný návrh na vyhlásenie konkurzu voči dodávateľovi treťou osobou, pričom je platobne neschopný, alebo je v situácii, ktorá odôvodňuje začatie konkurzného konania, alebo
	3. bol na majetok dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku, alebo
	4. dodávateľ vstúpil do likvidácie,
	5. odberateľ má právo odstúpiť od zmluvy, ak nesúhlasí so zmenou Všeobecných obchodných podmienok dodávateľa uvedených v prílohe č. 3,
	6. dodávateľ pristúpil k svojvoľnému odpojeniu odberateľa
	7. je odberateľ v omeškaní s úhradou faktúry o viac ako 30 dní po lehote splatnosti faktúry, pričom predpokladom na odstúpenie od tejto zmluvy z uvedeného dôvodu je, že Dodávateľ na úhradu dlžnej faktúry Odberateľa písomne vyzval a to tak, že umožnil Odberateľovi uhradiť dlžnú faktúru v dodatočnej lehote 7 pracovných dní odo dňa doručenia tejto výzvy.
4. Zmluvné strany sa dohodli, že odstúpenie od zmluvy je účinné dňom doručenia odstúpenia od zmluvy v listinnej podobe druhej zmluvnej strane.
5. Zmluvné strany sa dohodli, že účinky doručenia výpovede, ako aj odstúpenia od zmluvy nastávajú tiež dňom vrátenia nedoručenej zásielky odosielateľovi alebo dňom odmietnutia prijatia zásielky adresátom.

**Článok V.**

**Záverečné ustanovenia**

1. Zmluvné strany sa dohodli, že práva a povinnosti, ktoré nie sú upravené touto zmluvou, rámcovou dohodou, VOP a Prevádzkovým poriadkom príslušného PDS zverejneného na jeho webovom sídle, spravujú Obchodným zákonníkom. Ustanovenia tejto zmluvy majú prednosť pred ustanoveniami VOP.
2. Túto zmluvu je možné meniť upravovať alebo dopĺňať iba očíslovanými písomnými dodatkami, ktoré sa po podpísaní oprávnenými zástupcami oboch zmluvných strán stávajú neoddeliteľnou súčasťou zmluvy.
3. Táto zmluva nadobúda platnosť dňom jej podpísania obidvomi zmluvnými stranami a účinnosť nadobúda deň nasledujúci po dni jej zverejnenia v Centrálnom registri zmlúv. Neoddeliteľnou súčasťou tejto zmluvy sú:

- príloha č.1 - Zoznam odberných miest a predpokladané množstvo odberu,

1. Táto zmluva je vyhotovená v piatich rovnopisoch, pričom odberateľ obdrží štyri rovnopisy dodávateľ jeden rovnopis.
2. Zmluvné strany vyhlasujú, že túto zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.

V................................. dňa V .............................. dňa

..................................... ..........................................

dodávateľ odberateľ

**Príloha č. 1 k zmluve o združenej dodávke elektriny č:**

|  |  |  |  |  |  |  |
| --- | --- | --- | --- | --- | --- | --- |
| Položka | Produkt | Miesto dodávky | EIC kód | spotreba Mwh/ 12 mes. | Hlavný istič | Fakturácia |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Spolu MWh/12 mesiacov:

Príloha č. 4 – Zoznam pristupujúcich odberateľov na rok 2025

|  |  |  |
| --- | --- | --- |
| **P.č.** | **Názov organizácie** | **Sídlo organizácie** |
| **1** | **Ministerstvo práce, sociálnych vecí a rodiny SR** | **Špitálska 4, 6, 8 816 43 Bratislava** |
| **2** | **Ústredie práce, sociálnych vecí a rodiny** | **Špitálska ulica č. 8, 812 67 Bratislava** |
|  | Úrad práce, sociálnych vecí a rodiny Banská Bystrica | ČSA 7, 974 01 Banská Bystrica |
| Úrad práce, sociálnych vecí a rodiny Banská Štiavnica | A.T. Sitnianskeho 1180, 969 58 Banská Štiavnica |
| Úrad práce, sociálnych vecí a rodiny Bardejov | Dlhý rad 17, 085 01 Bardejov |
| Úrad práce, sociálnych vecí a rodiny Bratislava | Vazovova 7/A, 816 16 Bratislava |
| Úrad práce, sociálnych vecí a rodiny Brezno | Rázusova 40, 977 01 Brezno |
| Úrad práce, sociálnych vecí a rodiny Čadca | Matičné námestie 1617, 022 01 Čadca |
| Úrad práce, sociálnych vecí a rodiny Dolný Kubín | Námestie Slobody 1, 026 01 Dolný Kubín |
| Úrad práce, sociálnych vecí a rodiny Dunajská Streda | Ádorská 41, 929 01 Dunajská Streda |
| Úrad práce, sociálnych vecí a rodiny Galanta | Staničná 5, 924 01 Galanta |
| Úrad práce, sociálnych vecí a rodiny Humenné | Kukorelliho 1, 066 70 Humenné |
| Úrad práce, sociálnych vecí a rodiny Kežmarok | Dr. Alexandra 61, 060 01 Kežmarok |
| Úrad práce, sociálnych vecí a rodiny Komárno | Námestie M. R. Štefánika 9, 945 01 Komárno |
| Úrad práce, sociálnych vecí a rodiny Košice | Staničné námestie 9, 042 11 Košice |
| Úrad práce, sociálnych vecí a rodiny Levice | Ľ. Štúra 53, 934 03 Levice |
| Úrad práce, sociálnych vecí a rodiny Liptovský Mikuláš | M. M. Hodžu 30, 031 80 Liptovský Mikuláš |
| Úrad práce, sociálnych vecí a rodiny Lučenec | F. Lehára 18, 984 01 Lučenec |
| Úrad práce, sociálnych vecí a rodiny Malacky | Záhorácka 2942/60/A, 901 01 Malacky |
| Úrad práce, sociálnych vecí a rodiny Martin | Novomeského 4, 036 01 Martin |
| Úrad práce, sociálnych vecí a rodiny Michalovce | Saleziánov 1, 071 01 Michalovce |
| Úrad práce, sociálnych vecí a rodiny Námestovo | Nám. A. Bernoláka 381/4, 029 01 Námestovo |
| Úrad práce, sociálnych vecí a rodiny Nitra | Štefánikova trieda 88, 949 01 Nitra |
| Úrad práce, sociálnych vecí a rodiny Nové Mesto nad Váhom | Hviezdoslavova 40, 915 01 Nové Mesto nad Váhom |
| Úrad práce, sociálnych vecí a rodiny Nové Zámky | F. Kapisztóryho 1, 940 36 Nové Zámky |
| Úrad práce, sociálnych vecí a rodiny Partizánske | Námestie SNP 151/6, 958 01 Partizánske |
| Úrad práce, sociálnych vecí a rodiny Pezinok | Moyzesova 2, 902 01 Pezinok |
| Úrad práce, sociálnych vecí a rodiny Piešťany | Krajinská cesta 5053/13, 921 28 Piešťany |
| Úrad práce, sociálnych vecí a rodiny Poprad | Hraničná 667/13, 058 01 Poprad |
| Úrad práce, sociálnych vecí a rodiny Považská Bystrica | Centrum 13/17, 017 01 Považská Bystrica |
| Úrad práce, sociálnych vecí a rodiny Prešov | Slovenská 87, 080 28 Prešov |
| Úrad práce, sociálnych vecí a rodiny Prievidza | Šumperská 1, 971 01 Prievidza |
| Úrad práce, sociálnych vecí a rodiny Revúca | Generála Viesta 1103/4, 050 01 Revúca |
| Úrad práce, sociálnych vecí a rodiny Rimavská Sobota | Čerenčianska 18, 979 01 Rimavská Sobota |
| Úrad práce, sociálnych vecí a rodiny Rožňava | Šafárikova 112, 048 01 Rožňava |
| Úrad práce, sociálnych vecí a rodiny Ružomberok | Námestie Slobody 9, 034 01 Ružomberok |
| Úrad práce, sociálnych vecí a rodiny Senica | Vajanského 17, 905 01 Senica |
| Úrad práce, sociálnych vecí a rodiny Spišská Nová Ves | Odborárov 53, 052 21 Spišská Nová Ves |
| Úrad práce, sociálnych vecí a rodiny Stará Ľubovňa | Farbiarska 57, 064 01 Stará Ľubovňa |
| Úrad práce, sociálnych vecí a rodiny Stropkov | Hlavná 26, 091 01 Stropkov |
| Úrad práce, sociálnych vecí a rodiny Topoľčany | Škultétyho 1577/8, 955 01 Topoľčany |
| Úrad práce, sociálnych vecí a rodiny Trebišov | M. R. Štefánika 73/23, 075 01 Trebišov |
| Úrad práce, sociálnych vecí a rodiny Trenčín | M. R. Štefánika 20, 911 01 Trenčín |
| Úrad práce, sociálnych vecí a rodiny Trnava | J. Bottu 4, 917 01 Trnava |
| Úrad práce, sociálnych vecí a rodiny Veľký Krtíš | Madácha 2, 990 01 Veľký Krtíš |
| Úrad práce, sociálnych vecí a rodiny Vranov nad Topľou | Námestie Slobody 5, 093 22 Vranov nad Topľou |
| Úrad práce, sociálnych vecí a rodiny Zvolen  | J. Jiskru 249/6, 960 09 Zvolen |
| Úrad práce, sociálnych vecí a rodiny Žilina | Hurbanova 16, 010 01 Žilina |
| **3** | **Inšpektorát práce Banská Bystrica** | Partizánska cesta 98, 974 33 B. Bystrica |
| **4** | **Inšpektorát práce Košice** | Masarykova 10, 040 01 Košice |
| **5** | **Inšpektorát práce Nitra** | Jelenecká 49, 950 38 Nitra |
| **6** | **Inšpektorát práce Trenčín** | Hodžova 36, 911 01 Trenčín |
| **7** | **Inštitút pre pracovnú rehabiláciu občanov so zdravotným postihnutím** | Mokrohájska 1, 842 40 Bratislava 4 |
| **8** | **Národny inšpektorát Košice** | Masarykova 1887/10, 040 01 Košice |
| **9** | **Rehabilitačné stredisko pre zrakovo postihnutých** | Kasárenská 16, 054 01 Levoča |

Príloha č. 5 – Zoznam známych subdodávateľov

**Zoznam známych subdodávateľov**

|  |  |  |  |  |  |
| --- | --- | --- | --- | --- | --- |
| **Obchodný názov, sídlo, IČO** |  **Predmet subdodávok** | **Podiel plnenia zo zmluvy v EUR bez DPH alebo v %** | **Meno a priezvisko oprávnenej osoby** | **Adresa pobytu oprávnenej osoby** | **Dátum narodenia oprávnenej osoby** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Príloha č. 6 – Povolenia a vyhlásenia

**Povolenia a vyhlásenia**